ด้วย ก.ค.ศ. มีมติกำหนดหลักเกณฑ์และวิธีการประเมินตำแหน่งและวิทยฐานะ ข้าราชการครูและบุคลากรทางการศึกษา ตำแหน่ง ครู ตามหนังสือ  ก.ค.ศ. ที่  ศธ 0206.3/ว 9  ลงวันที่  20  พฤศจิกายน 2564 ( ว9 / 2564 ) มีผลบังคับใช้ ตั้งแต่  1  ตุลาคม 2564 เป็นต้นไป  ซึ่งหลักเกณฑ์และวิธีการฯดังกล่าว กำหนดให้ครูและบุคลากรทางการศึกษาจัดทำข้อตกลงในการพัฒนางาน ตามแบบที่ ก.ค.ศ.กำหนด ทุกปีงบประมาณ เสนอต่อผู้อำนวยการสถานศึกษาเพื่อพิจารณาให้ความเห็นขอบ โดยให้ผู้อำนวยการสถานศึกษาแต่งตั้งคณะกรรมประเมินผลการพัฒนางานตามข้อตกลง ซึ่งคุณสมบัติเป็นไปตามหลักเกณฑ์ ว 9 / 2564 นั้น
       	ในการนี้ โรงเรียนบ้านบุ่ง  สังกัด สำนักงานเขตพื้นที่การศึกษาประถมศึกษาอุบลราชธานี เขต 4 ได้พิจารณา เห็นว่า นางนัติย ทุมทัน  ตำแหน่ง ครู  วิทยฐานะชำนาญการพิเศษ กลุ่มสาระการเรียนรู้ ปฐมวัย โรงเรียนบ้านบุ่งหวาย ซึ่งเป็นบุคลากรในหน่วยงานของท่าน เป็นผู้มีความรู้ความสามารถเป็นอย่างยิ่ง เหมาะสมที่จะเป็นคณะกรรมการประเมินผลการพัฒนางานตามข้อตกลง ( Performance Agreement : PA ) ปีงบประมาณ 2565 ร่วมเป็นคณะกรรมการการประเมินในวันที่ 30 กันยายน 2565 เวลา 09.30 ณ โรงเรียนบ้านบุ่ง